als_Latn dik_Latn tur_Latn
Dhuna ne familje po merr përmasa dramatike nga viti ne vit dhe kjo duket edhe nga kërkesat për urdhra mbrojtje qe i drejtohen çdo dite gjykatave. Vetëm për gjashte muajt e pare te ketij viti ne gjykatën e kryeqytetit janë depozituar rreth 600 kërkesa, aq sa u shënuan per gjithë vitin e kaluar. Ne këto kërkesa dominojnë gratë qe kërkojnë mbrojtje nga bashkëshortet. Por, megjithëse gjykata u ka dhëne mbrojtje ligjore shume prej te dhunuarave, fenomeni vazhdon te mbizotëroje madje me forma te ashpra duke shkaktuar edhe viktima. Ne një reagim për këtë situate komisionerja kundër diskriminim Irma Baraku kërkon nga organet përgjegjëse trajtimin me korrektësi te çështjeve te dhunës ne familje. Megjithëse ka kërkuar një analize te hollësishme nga institucionet për mënyrën e trajtimit të çështjeve të dhunës të denoncuara, vetë zonja Baraku tha se ende institucioni i saj nuk ka ne shqyrtim ndonjë rast konkret.
als_Latn